На основу члана 200. став 1. тачка 7), члана 219. став 1. и 5. Закона о привредним друштвима („Службени гласник РС“, број 36/2011, 99/2011, 83/2014- др. закон, 5/2015, 44/2018, 95/2018, 91/2019 и 109/2021), члана 26. став 1. тачка 26) и члана 22. Одлуке о изменама и допунама Одлуке о оснивању друштва са ограниченом одговорношћу „Транспортгас Србија“ Нови Сад - пречишћен текст, број 01-01/119 од 19.01.2024. године и Одлуке о спровођењу Јавног конкурса за избор директора Друштва са ограниченом одговорношћу „Транспортгас Србија“ Нови Сад, број 01-2-2/45-1 од 31. јануара 2025. године,

Скупштина „Транспортгас Србија“ д.о.о. Нови Сад објављује

**ЈАВНИ КОНКУРС**

**ЗА ИЗБОР ДИРЕКТОРА ДРУШТВА СА ОГРАНИЧЕНОМ ОДГОВОРНОШЋУ „ТРАНСПОРТГАС СРБИЈА” НОВИ САД**

**ПОДАЦИ О ДРУШТВУ:**

 Друштво са ограниченом одговорношћу „Транспортгас Србија” Нови Сад.

 Седиште друштва: Нови Сад, Булевар ослобођења 5

Матични број: 21129542

Уписано код Агенције за привредне регистре, под бројем БД 71865/2015 од 20.08.2015. године.

ПИБ: 109127075

Претежна делатност друштва: 4950 - Цевоводни транспорт.

Пословање и рад Друштва са ограниченом одговорношћу „Транспортгас Србија” Нови Сад, уређују се Одлуком о изменама и допунама Одлуке о оснивању друштва са ограниченом одговорношћу „Транспортгас Србија“ Нови Сад - пречишћен текст, број 01-01/119 од 19.01.2024. године, Законом о привредним друштвима („Службени гласник РС“, број 36/2011, 99/2011, 83/2014- др. закон, 5/2015, 44/2018, 95/2018, 91/2019 и 109/2021) и Законом о енергетици („Службени гласник РС“, број 145/2014, 95/2018 - др. закон, 40/202021, 35/2023 - др. закон, 62/2023 и 94/2024).

**РАДНО МЕСТО И ПОСЛОВИ**

Директор Друштвa са ограниченом одговорношћу „Транспортгас Србија“ Нови Сад.

Директор Друштвa са ограниченом одговорношћу „Транспортгас Србија“ Нови Сад представља и заступа Друштво, организује и руководи процесом рада, води пословање Друштва, одговaра за законитост рада Друштва, предлаже дугорочни и средњорочни план пословне стратегије и развоја и одговоран је за њихово спровођење, даје предлоге за израду општих циљева и предлаже посебне циљеве Друштва са кључним показатељима учинка и ризицима за остварење тих циљева, предлаже годишњи, односно средњорочни план пословања и одговоран је за његово спровођење, предлаже финансијске извештаје и одговара за тачност финансијских извештаја, одлучује о правима, обавезама и одгворностима запослених у Друштву у складу са законом којим се уређују радни односи, доноси акт о организацији и систематизацији послова и друге акте Друштва, извршава одлуке скупштине друштва, бира представнике Друштва у скупштини друштва капитала чији је једини власник Друштво, врши и друге послове одређене законом и оснивачким актом Друштва.

**УСЛОВИ ЗА ИМЕНОВАЊЕ ДИРЕКТОРА**

1. да има стечено високо образовање на основним студијама у трајању од најмање четири године, односно на основним академским студијама у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама или специјалистичким струковним студијама;
2. да има најмање пет година радног искуства на пословима за које се захтева високо образовање из тачке 1;
3. да има најмање три године радног искуства на руководећим пословима;
4. да поседује изражене управљачке способности, које се доказују достављеним документима као што су:
* биографија са детаљним описом руководећих функција и постигнућа,
* решења о именовању на руководеће положаје,
* сертификати или потврде о завршеним програмима и обукама из области управљања,
* референце претходних послодаваца које потврђују успешност у организовању рада и вођењу послова,
* извештаји или потврде о успешно реализованим пројектима под руководством кандидата.
1. да посудује знање из области права, финансија или делатности којој припада Друштво, што се доказује достављеном документацијом, укључујући релевантне дипломе, сертификате, потврде или референце;
2. да није осуђивано на казну затвора у трајању од најмање шест месеци;
3. да се против кандидата за директора не води кривични поступак;
4. да није у сукобу интереса, у складу са посебним прописима који уређују спречавање сукоба интереса (законски прописи).

**МЕСТО РАДА:**

 Нови Сад, Булевар ослобођења 5.

**СТРУЧНА ОСПОСОБЉЕНСТ**

Стручна оспособљеност, знање и вештине кандидата за именовање директора Друштвa са ограниченом одговорношћу „Транспортгас Србија“ Нови Сад оцењују се увидом у податке из пријаве и доказе поднете уз пријаву на јавни конкурс, односно на други одговарајући начин сходно потребама рада Друштва, у складу са законом којим се уређује правни положај привредних друштава.

**РОК ЗА ПОДНОШЕЊЕ ПРИЈАВЕ:**

Рок за подношење пријаве на јавни конкурс је 30 дана од дана објављивања јавног конкурса у дневном листу „ Вечерње новости“. Рок почиње да тече наредног дана од дана објављивања јавног конкурса.

**ПРИЈАВА НА КОНКУРС:**

Пријава на Јавни конкурс садржи: име и презиме кандидата, датум и место рођења, адресу становања, податке о образовању, податке о врсти и дужини радног искуства с кратким описом послова на којима је кандидат радио до подношења пријаве на Јавни конкурс и одговорности на тим пословима, податке о стручном усавршавању, и податке о посебним областима знања.

**ДОКАЗИ КОЈИ СЕ ПРИЛАЖУ УЗ ПРИЈАВУ:**

Докази који се прилажу уз пријаву на јавни конкурс: извод из матичне књиге рођених; диплома о стручној спреми; исправе којима се доказује радно искуство у струци (потврде, решења и други акти из којих се види на којим пословима, са којом стручном спремом и у ком периоду је стечено радно искуство); уверење надлежног органа да лице није осуђивано на казну затвора од најмање шест месеци које не сме бити старије од 15 дана од дана подношења пријаве; уверење да се против лица не води кривични поступак које не сме бити старије од 15 дана од дана подношења пријаве; надлежног органа да му нису изречене мере безбедности у складу са законом којим се уређују кривична дела (посебно забрана вршења позива, делатности и дужности); изјава оверена код јавног бележника о непостојању сукоба интереса, која не сме бити старија од 60 дана од дана подношења пријаве (да кандидат за директора није члан органа управљања или запослени у предузећу које обавља делатност производње или снабдевања природним гасом и да није члан органа управљања субјекта који је власник транспортног система).

Сви докази прилажу се у оригиналу или фотокопији која је оверена у складу са законом.

**АДРЕСА НА КОЈУ СЕ ПОДНОСЕ ПРИЈАВЕ НА ЈАВНИ КОНКУРС:**

„Транспортгас Србија“ д.о.о., Нови Сад, Булевар ослобођења 5, са назнаком „За јавни конкурс - за избор директора Друштвa са ограниченом одговорношћу Транспортгас Србија Нови Сад“.

**ПОДАЦИ О ЛИЦУ ЗА КОНТАКТ:**

Лице задужено за давање обавештења о конкурсу: Марија Баста, контакт телефон: 021/4831690, е-mail: marija.basta@transportgas-srbija.com

Напомена: Неблаговремене, неразумљиве и пријаве уз које нису приложени сви потребни докази, Комисија за спровођење конкурса за избор директора, одбацује закључком.

Јавни конкурс оглашава се у дневним новинама „Вечерње новости“, као и на званичној интернет страници Друштва са ограниченом одговорношћу „Транспортгас Србија“ Нови Сад, [www.transportgas-srbija.rs](http://www.transportgas-srbija.rs)